TV7 JERUUSALEMMA UUDISED
Tänased teemad -
Tel Avivi terrorirünnak sarnaneb terrorile Euroopas
Ben Gurioni lennuvälja julgeolekukorraldused pakuvad huvi
ÜRO rahastab Hamasi valitsust
Enamik iisraellasi kardab Jeruusalemmas käia
Iisraelis avastati hõbemüntide aare
TV7 Jeruusalemma Uudistest - Shalom!
Arutz Sheva teatel oli hiljutine terrorirünnak Sarona turul Tel Avivis
täpselt samasugune nagu terrorirünnakud Euroopas.
Iisraeli Välisministeeriumi kantsler Dore Gold
saatis Sarona tulistamisrünnaku järel kirja 38 riigi kolleegidele
ja selgitas, kuidas radikaalsed terrorirühmitused nagu Hamas ja ISIS
kasutavad ramadaani pingete süvendamiseks.
Rahu võti on palestiinlaste valmisolek loobuda terrorismist ja vägivallast.
Gold kirjutas, et Tel Avivis toimunud julmal terrorirünnakul
olid samad omadused
mis relvastatud meeste tuleavamisel süütute inimeste pihta Brüsselis,
Nairobis, Pariisis ja San Bernardinos.
Goldi sõnul möönsid paljud
viimastes rünnakutes osalenud rühmitused ISISest Hamasini,
et kasutasid ramadaani
uue terrorilaine levitamiseks regioonis.
Goldi sõnul tõestas Tel Avivi rünnak taas,
et fundamentaalseks takistuseks
Iisraeli-palestiinlaste rahuprotsessi edendamisele
on Palestiina omavalitsuse keeldumine loobuda vägivallast,
mida kasutatakse relvana oma poliitika teostamiseks.
Israel Hayom kirjutab CNN-i raportist,
mille järgi kümnete riikide lennujulgeoleku ametnikud
on huvitatud Ben Gurioni lennujaama turvakorraldustest.
Juunis oodati Ben Gurionile
rahvusvahelisele lennujulgeolekukohtumisele
ca 150 turvaeksperti 40 riigist.
Üritust ajendasid korraldama viimatised sündmused:
terrorirünnak Brüsseli lennuväljal,
Vene lennuki allatulistamine Siinai poolsaarel
ja Egiptuse lennuki kukkumine Vahemerre.
Ben Gurioni lennujaama peetakse üldiselt üheks maailma turvalisimaks.
Ööpäevaringselt töötava turvakeskuse juhi Dvir Rubinshteini sõnul
on kõik lennukiga Iisraeli reisijad ja meeskonnaliikmed kontrollitud
juba kaua enne lendude Iisraeli õhuruumi saabumist.
Rubinshteini sõnul esineb lende puudutavaid häireolukordi iga päev.
CNN-i raporti teatel kehtestas Iisrael veebruaris
Iisraeli lende opereerivatele lennufirmadele turvamääruse,
mis nõuab turvakontrolli tõhustamist igal lennul.
Iisraeli lennujulgeolekueksperdi Shalom Dolevi sõnul
levib oht edasi siseringkonda
nagu lennujaamade ja turismiobjektide personalile,
kel on juurdepääs reisijate pagasile
ning isegi reisipersonalile ja enesetapupilootidele.
Dolevi sõnul eristab Iisraeli lennujulgeoleku osas teistest maadest
paindlikkus - ollakse valmis muudatusteks
ja tekkinud ohtudele reageeritakse tõhusamalt.
Luureteenistused on hoiatanud Euroopa lennuvälju ja eriti Briti omi,
mis on altid ISISe sarnaste rühmituste rünnakutele.
Israel Hayomi teatel ütles
Iisraeli parlamendi välis- ja kaitse- komisjoni uus esimees Avi Dichter
hiljuti Avaliku Sektori Revidentide Instituudi konverentsil Eilatis,
et ÜRO rahastab Hamasi valitsust Gazas.
Dichter ütles ÜRO Gaza tegevuse rahastamisest rääkides,
et USA annab ÜRO-le iga aasta 350 mln USD
ja EL 450 mln USD.
Enamik sellest rahast jõuab Dichteri sõnul
palestiinlaste Gaza omavalitsust haldavale Hamasile,
kelle teiste seas on määratlenud terrorirühmituseks ka USA ja EL.
Dichteri sõnul on piirkonnas Iisraeli, Abbasi juhitud Palestiina omavalitsus
ja Hamasi valitsus.
PO juht Abbas pole käinud Gazas 9 aastat
ja PO juhtidel pole Dichteri sõnul julgust
astuda samme rahu saavutamiseks piirkonnas.
Palestiina põgenike teemal ütles Dichter,
et see pole palestiinlaste probleem vähem kui Iisraeli oma.
Pooled PO territooriumi elanikest on põgenikud.
The Jerusalem Posti teatel kartis enamik iisraellasi
viimase aasta vältel turvakaalutlustel Jeruusalemma külastada,
näitab värske uurimus.
Uurimuse tellis kahe riigi lahendust toetav liikumine "Juhid Iisraeli Eest",
mis koosneb ca 200st endisest Iisraeli Kaitsejõudude,
Iisraeli luureteenistuse Mossadi ja politsei tippliikmetest.
Arvamusküsitluse järgi ütles ca 60 % väljaspool Jeruusalemma elavaist,
et kartis Jeruusalemmas käimist
viimatise vägivallalaine tõttu pealinnas.
Üle 70 % vastanud Iisraeli juutidest tunneks end turvalisemalt,
kui Iisrael lahutaks teineteisest
Jeruusalemma juudi- ja araabia piirkonnad.
Kõige rohkem kartsid religioossed juudid.
Arutz Sheva sõnul teatas Iisraeli Muinsuskaitseamet IAA
hõberahapeidiku leidmisest aprillis.
Modi'ini lähedal kaevates leitud aare
sisaldab münte hasmoniidide ajalt aastast 126 eKr.
Raha leiti kaevates avastatud maja seina vastas olnud kaljupraost.
Muljetavaldav talupiirkond
osales juutide mässus Rooma okupatsiooni vastu
ja krundilt leiti rohkelt põnevaid asju.
Kaevetööde juhi A. Tendleri sõnul
vermiti haruldastest seeklistest ja pooleseeklistest hõbeaarde mündid
Tüürose linnas
ning neil olid kuningas Antiohhus VII ja tema venna Demetrius II kujutised.
Tendleri sõnul ei õnnestunud raha peitnud juudil
mingil põhjusel tallu peidetud müntide järele naasta.
Tendleri meelest oli põnev mõelda, et raha ootas leidmist 2140 aastat.
Need olid meie tänased uudised.
Saade jääb suvepuhkusele. Soovime vaatajaile ilusat suve!
Tõlge: Monika Jaaguri